Vannprosjekt+jb+18


 * Vannprosjekt våren 2018**

//Barnehagen// //skal// //legge// //til// //rette// //for// //at// //barna kan forbli nysgjerrige// //på// //naturvitenskapelige// //fenomener//, //oppleve// //tilhørlighet til naturen og gjøre erfaringer med// //bruk av teknologi og redskaper.// (Kunnskapsdepartementet, s 52).
 * Mål:**

Vi plasker, leker, drikker, vasker, griser, sanser, tuller og tøyser mye med vann. Mulighetene er mange, og vann er mangfoldig, det er varmt, kaldt, ute, inne. Men viktigst av alt: vann er GØY! I tillegg er det en god kilde til lek, læring og utforsking, og det er samlende! Vi ser ofte at barna samles i søledammen, og noe magisk skjer. På bakgrunn av at vi har sett at dette fenger stort, har vi valgt å starte opp med et vannprosjekt.
 * Begrunnelse for valg av prosjekt:**

Prosjektet tar utgangspunkt i barnas interesser og vi bruker lek som inngangsport for læring og utforsking. Vi deler barna inn i mindre grupper og leker og forsker sammen. Vann finnes overalt, og vi vil utforske både inne og ute. Både i planlagte og spontane settinger. Vi samles rundt det barna synes er spennende, samt tilfører ulike impulser og bygger videre på dette sammen.
 * Arbeidsmetode:**

Uke 7



Vi smaker på vann med kullsyre, og ser hva som skjer med rosiner når vi putter de i vann med og uten kullsyre. Barna fasineres av rosinene som starter å "danse" i vannet med kullsyre. Små bobler fester seg på rosinene og begynner å frakte de oppover i vannbeholderen. Vann er spennende og gøy :)

Uke 5

Vi lagde "sement" av vann og snø for å "mure" opp/lage et fint kunstverk/isslott av isblokken vi frøys i melkekartonger. Mange ulike firkanter /rektangler med ulike farger ble murt opp en etter en av barna på Junibakken.

Uke 4

Vi fortsetter å prøve ut hva som flyter og hva som synker. Denne uka prøver vi og å helle salt i en bolle for se hva som skjer med et egg i vann med og uten salt. Det var mange som synes det var fasinerende med egget som sank i vannet uten salt og fløyt i vannet med salt. Mye å undre seg over når det kommer til vann og hvordan vann forandrer egenskap når det blir utsatt for yttre påvirkning av ulikt slag.



Uke 3 Vi er så heldige at vi har tilgang på et lite plaskebasseng. I dag har vi fylt dette med vann, og undret oss over følgende: "Hva flyter og hva synker, og hvorfor er det sånn?



Uke 2

I dag har vi fylt boller i ulik størrelse med vann. Vi har kjent på varmt, kaldt og lunka vann. Det var veldig spennende, og barna gikk fra å småskeptisk duppe en finger i vannet, til å kjenne med begge hender, plaske og tøyse. Allerede her var trivselsnivået skyhøyt. Et av barna sa med stor entusiasme "kjempegøy!" Vi tok så frem engangshanskene. Vi la hanskene i vannet og så hva som skjedde. Vi fylte hanskene med vann og litt maling og knøt sammen. Noen hansker var varme og andre kalde. Vi undret oss så på hva som vil skje hvis vi henger opp hanskene ute? Vi hang opp tre stykker ute, og en inne. så får vi et sammenligningsgrunnlag. Vi snakket mye om begreper som "stor, liten, varm, kald, vann og is» Hva skjer egentlig med vannet når det er kaldt? Vi venter i spenning.